proxectonos/corpus_dominio_legal_administrativo_tmp huggingface dataset:
DECRETO 199/1999, do 25 de xuño, polo que se declara de utilidade pública e urxente execución a concentración parcelaria da zona de Lampai e Luou (Teo-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 08/07/1999

As parroquias de Lampai e Luou, que pertencen ó concello de Teo, están situadas ó sur da provincia da Coruña, e resultan afectadas pola concentración parcelaria aproximadamente 1.175 ha.
A dispersión parcelaria que presentan os terreos das ditas parroquias, posta de manifesto polos agricultores destas mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985 do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Lampai e Luou (Teo-A Coruña).
Artigo 2º
O perímetro da zona será, en principio, o correspondente á totalidade dos terreos das parroquias de Lampai e Luou. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintecinco de xuño de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
CORRECCIÓN de erros.-Resolución do 18 de maio de 1999 pola que se ordena a publicación do acordo do Consello da Xunta de Galicia, do 14 de maio de 1999, polo que se aproba a relación de postos de traballo da Consellería de Medio Ambiente.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/07/1999

Advertido erro na devandita resolución publicada no Diario Oficial de Galicia nº 103, do 1 de xuño de 1999, cómpre face-la oportuna corrección:
Na páxina 6.627, no centro de destino: S.X. de Recursos Humanos e Coordinación Administrativa,
-No posto co código «MA.C02.00.001.15770.053 Xefe de Sección» na columna «Denominación», suprímese a clave «(1)».
-No posto co código «MA.C02.00.001.15770.057 Analista-programador» na columna «Denominación» engádese «(1)».
Na páxina 6.672, no centro de destino: Servicio Montes/Industrias Forestais (A Capela) onde di: «MA.C99.40101.15613.005» debe dicir: «MA.C.99.40101.15180.005».
DECRETO 200/1999, do 25 de xuño, polo que se declara de utilidade pública e urxente execución a concentración parcelaria da zona de Santa Mariña de Luci e San Miguel de Rarís (Teo-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 08/07/1999

As parroquias de Santa Mariña de Luci e San Miguel de Rarís, que pertencen ó concello de Teo, están situadas ó sur da provincia da Coruña, e resultan afectadas pola concentración parcelaria aproximadamente 610 ha.
A dispersión parcelaria que presentan os terreos das ditas parroquias, posta de manifesto polos agricultores destas mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985 do 14 de agosto, de concentración parcelaria para Galicia e logo de deliberación do Consello
da Xunta de Galicia na súa reunión do día vintecinco de xuño de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Santa Mariña de Luci e San Miguel de Rarís (Teo-A Coruña).
Artigo 2º
O perímetro da zona será, en principio, o correspondente á totalidade dos terreos das parroquias de Santa Mariña de Luci e San Miguel de Rarís. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintecinco de xuño de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
ORDE do 17 de xuño de 1999 pola que se modifica a do 14 de abril de 1999 pola que se ordenan e organizan as ensinanzas de bacharelato para adultos na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 12/07/1999

Por Orde do 14 de abril de 1999 (DOG do 29 de abril) ordénanse e organízanse as ensinanzas de bacharelato para adultos na Comunidade Autónoma de Galicia.
Ó ser necesario incrementa-la franxa horaria establecida, con carácter xeral, para imparti-las ensinanzas de bacharelato para adultos, de maneira que se adapte o cadro horario establecido no anexo I da mencionada orde, a Consellería de Educación e Ordenación Universitaria
DISPÓN:
Artigo único.-Modifica-lo artigo 4, número 2º, da citada orde, na páxina 5.092 (DOG nº 81, do 29 de abril de 1999), nos seguintes termos: onde di «..., as ensinanzas do bacharelato poderán impartirse, con carácter xeral, entre as dezaseis horas e as vintedúas horas, de luns a venres», deberá dicir «... as ensinanzas do bacharelato poderán impartirse, con carácter xeral, entre as dezaseis horas e as vintedúas trinta horas, de luns a venres».
Santiago de Compostela, 17 de xuño de 1999.
Celso Currás Fernández
Conselleiro de Educación e Ordenación
Universitaria
Directores xerais de Centros e Inspección
Educativa e de Ordenación Educativa e Formación
Profesional
ORDE do 29 de xuño de 1999 pola que se autoriza o cambio de denominación do Instituto de Educación Secundaria Caranza de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/07/1999

Tendo en conta o artigo 31, punto 11 do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 29 de xuño de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Ferrol.
Localidade: Ferrol.
Código do centro: 15006778.
Denominación: Instituto de Educación Secundaria Caranza.
Nova denominación: Instituto de Educación Secundaria Rodolfo Ucha Piñeiro.
RESOLUCIÓN do 6 de xullo de 1999 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó primeiro trimestre de 1999.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/07/1999

De acordo co previsto no artigo 117 da Lei 11/1992, do 7 de outubro, de réxime financeiro e presupostario de Galicia, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó primeiro trimestre de 1999, que figuran como anexo a esta resolución.
Santiago de Compostela, 6 de xullo de 1999.
José Antonio Orza Fernández
Conselleiro de Economía e Facenda
ORDE do 22 de xuño de 1999 pola que se declara a alienabilidade do soar situado na avenida da Florida, 7, termo municipal de Vigo (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/07/1999

A Comunidade Autónoma de Galicia posúe a titularidade do soar situado na avenida da Florida, 7, de Vigo, en virtude do Real decreto 3317/1982, do 24 de xullo, sobre traspaso de funcións e servicios do Estado en materia de estradas (BOE nº 291, do 4 de decembro).
Mediante o Decreto 139/1997, do 5 de xuño (DOG nº 115, do 17 de xuño), o dito inmoble desafectouse do dominio público, logo do informe favorable da Consellería de Política Territorial, Obras Públicas e Vivenda.
Por isto, unha vez adquirida a natureza patrimonial e co obxecto de posilibilita-lo seu alleamento, cómpre, segundo o establecido no artigo 24 da Lei 3/1985, do 12 de abril, do patrimonio da Comunidade Autónoma de Galicia e 60 e seguintes do seu regulamento, aprobado polo Decreto 50/1989, do 9 de marzo, proceder á declaración da súa alienabilidade.
En virtude do anterior,
DISPOÑO:
Artigo único.-Declárase a alienabilidade do inmoble que se describe a continuación:
Soar, situado no número 7 da avenida da Florida, termo municipal de Vigo (Pontevedra), dunha superficie de 157,05 m. Linda: pola fronte, coa avenida da Florida; pola dereita, co predio de Vigo Miñor, S.A.; pola esquerda, comunidade de propietarios do edificio número 1 da Avda. da Florida; polo fondo, coa avenida do Fragoso.
O inmoble descrito atópase inscrito no Rexistro da Propiedade número 3 de Vigo, no libro 605, folio 159, predio número 46.236, inscrición 1ª.
A valoración da parcela, logo da taxación correspondente, ascende a sesenta millóns oitocentas tres mil duascentas cincuenta pesetas (60.803.250 ptas.).
Santiago de Compostela, 22 de xuño de 1999.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
CORRECCIÓN de erros.-Orde do 26 de maio de 1999 pola que se convocan dez bolsas do Instituto Galego de Promoción Económica (Igape) para a especialización de titulados.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/07/1999

Advertido erro no texto da citada orde, publicada no DOG nº 113, do 15 de xuño de 1999, cómpre efectua-la seguinte corrección.
-Na páxina 7.505, artigo 4º, primeira liña, onde di: «... estas bolsas son compatibles con outras ...», debe dicir: «... estas bolsas son incompatibles con outras ...».
RESOLUCIÓN do 23 de xuño de 1999, da Dirección do Servicio Galego de Promoción da Igualdade do Home e da Muller, pola que se adxudican bolsas de especialización para a realización de estudios sobre a muller e a igualdade de oportunidades entre mulleres e homes de Galicia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 12/07/1999

Por Orde do 21 de decembro de 1998, da Consellería de Familia e Promoción do Emprego, Muller
e Xuventude, convocáronse 3 bolsas ou axudas económicas de especialización para a realización de estudios sobre a muller e a igualdade de oportunidades entre mulleres e homes en Galicia.
De conformidade co previsto na base sexta da devandita orde, correspóndelle á directora xeral do Servicio Galego de Promoción da Igualdade do Home e da Muller resolve-la adxudicación das bolsas de especialización.
Na súa virtude, observados os trámites establecidos na orde de convocatoria e á vista da proposta definitiva elevada pola Comisión de Selección prevista nela,
RESOLVO:
Adxudicárlle-las bolsas ás/ós beneficiarias/os que figuran no anexo a esta resolución.
Contra esta resolución, que pon fin á vía administrativa, poderá interpoñerse potestativamente recurso de reposición perante este mesmo órgano, no prazo dun mes contado a partir do día seguinte ó da notificación desta resolución ou recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da notificación desta resolución, de conformidade co previsto na Lei 29/1998, do 13 de xullo, reguladora da xurisdicción contencioso-administrativa. En todo caso, se se opta pola interposición do recurso de reposición, non se poderá deducir recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de xuño de 1999.
Aurora Montes Santa-Olalla
Directora do Servicio Galego de Promoción da Igualdade do Home e da Muller
ANEXO
Eva Ferreiro Estévez: 35.324.230-W.
Pablo Andrade Taboada: 10.196.247-W.
Francisca Fernández Prol: 44.471.941-S.
CORRECCIÓN de erros.-Orde do 26 de maio de 1999 pola que se convocan 10 bolsas do Instituto Galego de Promoción Económica (Igape) para a contratación de doutorados nas empresas galegas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/07/1999

Advertido erro no texto da citada orde, publicada no DOG nº 112, do 14 de xuño de 1999, cómpre efectua-las seguintes correccións:
-Na páxina 7.425, artigo 4º, primeira liña, onde di: «... son compatibles con outras ...», debe dicir: «... son incompatibles con outras ...».
-Na páxina 7.425, anexo I, punto 1.1, terceira liña, onde di: «... na Comunidade Autónoma galega e que conten cun mínimo de tres traballadores fixos, que desenvolve ou teña ...», debe dicir: «... na Comunidade Autónoma galega, que conten cun mínimo de tres traballadores fixos e que desenvolva ou teña ...».
-Na páxina 7.426, punto 6.1.a), liña primeira, onde di: «... proxecto que se vai realiza-lo ...», debe dicir: «... proxecto que vai realiza-lo ...».
-Na páxina 7.426, punto 6.2, liña once, onde di: «... puntuación obtida x 10 Nº de materias» debe dicir: «... Puntuación obtida x 10»
Nº de materias
-Na páxina 7.427, punto 7.4, liña quinta, onde di: «... o doutorado seguinte a orde de ...», debe dicir: «... o doutorado seguinte na orde de ...».
CORRECCIÓN de erros.-Orde do 26 de maio de 1999 pola que se convocan bolsas contratos en prácticas do Instituto Galego de Promoción Económica (Igape).
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/07/1999

Advertido erro no texto da citada orde publicada no DOG nº 112, do 14 de xuño de 1999, cómpre efectua-las seguintes correccións:
-Na páxina 7.432, punto 1.2, onde di: «A) Estar en posesión ...», debe dicir: «C) Estar en posesión ...».
-Na páxina 7.432, punto 1.2, onde di: «B) Non ter sido ...», debe dicir: «D) Non ter sido ...».
-Na páxina 7.432, punto 1.2, onde di: «C) Non ter 30 anos ...», debe dicir: «E) Non ter 30 anos ...».
-Na páxina 7.432, punto 1.2, onde di: «D) Non ter desempeñado ...», debe dicir: «F) Non ter desempeñado ...».
-Na páxina 7.432, punto 3.3, segunda liña, onde di: «... en prácticas este non poderá ...», debe dicir: «... en prácticas esta non poderá ...».
-Na páxina 7.433, onde di: «a) Situación da empresa ...», debe dicir: «c) Situación da empresa ...».
-Na páxina 7.433, onde di: «b) Retribución que ...», debe dicir: «d) Retribución que ...».
-Na páxina 7.433, onde di: «c) Antecedentes da ...», debe dicir: «e) Antecedentes da ...».
-Na páxina 7.434, liña 29, onde di: «A) En xeral ...», debe dicir: «F) En xeral ...».
ORDE do 9 de xullo de 1999 pola que se modifica a do 31 de maio de 1999 pola que se convocan os permiso para o fomento de reducción de residuos domésticos en Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 13/07/1999

Por orde da Consellería de Medio Ambiente de 31 de maio de 1999 (Diario Oficial de Galicia nº 106, do 4 de xuño de 1999) foron convocados os premios para o fomento da reducción de residuos domésticos en Galicia, establecéndose no seu argigo 4.2º que o prazo de presentación de ideas e iniciativas sería de dous meses a partir da data de publicación da orde.
Tendo en conta que os premios están dirixidos principalmente ós consumidores de Galicia e que a data límite de presentación coincide co período vacacional, e co fin de garantir unha alta participación e óptima incidencia na poboación, esta consellería considera oportuno ampliar o prazo para a presentación de ideas e iniciativas a estes premios.
En consecuencia, en uso das atribucións que me confire a Lei 1/1983, do 22 de febreiro, reguladora da Xunta e do seu presidente, e o Decreto 482/1997, do 26 de decembro, polo que se establece a estructura orgánica da Consellería de Medio Ambiente,
DISPOÑO:
Artigo único.-Amplíase o prazo de presentación das ideas e iniciativas estabelcido no artigo 4.2º da Orde do 31 de maio de 1999, o cal finalizará o 15 de setembro de 1999.
Santiago de Compostela, 9 de xullo de 1999.
Carlos del Álamo Jiménez
Conselleiro de Medio Ambiente
RESOLUCIÓN do 16 de xuño de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo 03/0007503/1999 E.M., interposto por Jesús Fiel López e Elisa Cardalda Ferro.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/07/1999

Recibida comunicación do Tribunal Superior de Xustiza de Galicia, pola que se reclama o expediente relativo ó recurso contencioso-administrativo número 03/0007503/1999 e.m., interposto por Jesús Fiel López e Elisa Cardalda Ferro, contra o Decreto 121/1999, do 23 de abril, polo que se declara a urxente ocupación para efectos de expropiación for
zosa polo Concello de Vilanova de Arousa (Pontevedra), dos bens e dereitos necesarios para a adquisición de terreos necesarios para a construcción dun Instituto de ESO, no lugar de Cerca-As Rodas (Vilanova de Arousa).
Esta Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte ante a sección terceira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 16 de xuño de 1999.
José Antonio Álvarez Vidal
Director xeral de Xustiza e Administración Local
CORRECCIÓN de erros.-Orde do 18 de xuño de 1999 conxunta das consellerías da Presidencia e Administración Pública e de Sanidade e Servicios Sociais, pola que se convocan axudas para a realización de proxectos de investigación.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/07/1999

Advertido erro na citada orde, publicada no Diario Oficial de Galicia nº 121, do 25 de xuño de 1999, cómpre face-la súa rectificación:
Na páxina 8.147, no artigo 7º onde di: «Sergas: aplicación 5001.2400.780.0 Importe: 10.000.000 de ptas.» debe dicir: «Sergas: aplicación 5001.2223.780.0 Importe: 10.000.000 de ptas.».
DECRETO 204/1999, do 25 de xuño, polo que se acorda a mutación demanial do inmoble coñecido como Caseta de Legoeiro da ponte romana na estrada OU-420 km 0,1, termo municipal de Ourense.
CONSELLERÍA DE ECONOMÍA E FACENDA — III. OUTRAS DISPOSICIÓNS — 13/07/1999

A través do Real decreto 3317/1982, do 24 de xullo, sobre traspaso de funcións e servicios do Esta-
do á Comunidade Autónoma de Galicia en materia de estradas (BOE nº 292, do 6 de decembro), foi transferido o inmoble denominado Caseta de Legoeiro da ponte romana.
Mediante o Decreto 156/1982, do 15 de decembro, sobre asunción e asignación de competencias (DOG nº 1, do 14 de xaneiro de 1983), adscríbese á Consellería de Ordenación do Territorio e Obras Públicas o dito inmoble. Na actualidade, despois dos distintos cambios na estructura orgánica da Xunta de Galicia, atópase adscrito á Consellería de Política Territorial, Obras Públicas e Vivenda.
Posto de manifesto pola antedita consellería que o inmoble non resulta necesario na actualidade para o exercicio das súas competencias e constando a petición suscrita pola Consellería de Cultura, Comunicación Social e Turismo na que solicita a súa adscrición para dependencias da Dirección Xeral de Turismo, procede, de conformidade co disposto no artigo 12 da Lei 3/1985, do 12 de abril, do patrimonio da Comunidade Autónoma de Galicia, acorda-la mutación do destino do inmoble descrito no encabezamento.
En virtude do anteriormente exposto, por proposta do conselleiro de Economía e Facenda logo de deliberación do Consello da Xunta de Galicia na súa reunión do día vintecinco de xuño de mil novecentos noventa e nove,
DISPOÑO:
Artigo 1º
Acórdase a mutación de destino do inmoble coñecido como Caseta de Legoeiro da ponte romana, sito na estrada OU-420, km 0,1, termo municipal de Ourense, co fin de destinalo a dependencias administrativas da Dirección Xeral de Turismo.
Artigo 2º
Adscríbese o antedito inmoble á Consellería de Cultura, Comunicación Social e Turismo, que posuirá as facultades de administración, xestión e conservación deste.
Artigo 3º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para dar efectividade ó disposto no presente decreto.
Santiago de Compostela, vintecinco de xuño de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 21 de xuño de 1999 pola que se autoriza a inclusión da escola de música privada A Tempo de Pontevedra, no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/07/1999

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música e de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo, establece no seu artigo 1 que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada solicitude de inclusión no Rexistro de Escolas de Música por Teresa Díaz García, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A escola de música da que se sinalan os datos no anexo a esta orde, queda incluída no Rexistro de Escolas de Música.
Segundo.-A escola citada no dito anexo queda sometida ó réxime de escolas de música segundo establece a Orde do 11 de marzo de 1993 (DOG do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 21 de xuño de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Pontevedra.
Localidade: Pontevedra.
Denominación específica: Escola de Música A Tempo.
Código do centro: 36024033.
Titularidade: privada.
Enderezo: praza da Castaña, nº 2-baixo. 36002 Pontevedra.
RESOLUCIÓN do 21 de xuño de 1999, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0000910/1999, interposto por José Manuel Costas Rouco, José Ramón Pérez Álvarez e Julio César Luengo Pérez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/07/1999

Con data do 17 de xuño de 1999, o Comité Galego de Xustiza Deportiva recibe do presidente da Sección Primeira da Sala do Contencioso-Administrativo do Tribunal Superior de Xustiza de Galicia, providencia pola que se admite o recurso contencioso-administrativo 01/0000910/1999 interposto por José Manuel Costas Rouco, José Ramón Pérez Álvarez e Julio César Luengo Pérez contra a resolución do Comité Galego de Xustiza Deportiva, con data do 12 de marzo de 1999, ó recurso número 540 sobre a inclusión de José Bernárdez Rodríguez no censo electoral da federación galega de motociclismo e outros extremos.
En consecuencia, a Secretaría Xeral para o Deporte acordou nesta data, e de conformidade co disposto no artigo 49.2º da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 21 de xuño de 1999.
Jaime Pita Varela
Conselleiro da Presidencia e Administración Pública
CORRECCIÓN de erros.-Orde do 31 de maio de 1999 pola que se regula o desenvolvemento dos ciclos formativos de formación profesional específica, en réxime ordinario e para as persoas adultas.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 23/07/1999

Advertidos erros na devandita orde, publicada no DOG número 125, do xoves 1 de xullo de 1999, cómpre face-las seguintes correccións:
Na páxina 8.426, no artigo 4º.1, onde di: «... co establecido no artigo 221 do ...», debe dicir: «... co establecido no artigo 22º do ...». No artigo 5º.1, onde di: «... co disposto nos artigos 81 e 91 do...», debe dicir: «... co disposto nos artigos 8º e 9º do ...». No artigo 6º.1 onde di: «... no artigo 41.1º desta orde,» debe dicir: «... no artigo 4º.1 desta orde,».
Na páxina 8.427, no artigo 10º.2.c), onde di: «...no artigo 151 desta orde,» debe dicir: «... no artigo 15º desta orde,».
DECRETO 212/1999, do 15 de xullo, polo que se crea o centro de menores Montealegre II (Ourense).
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 21/07/1999

A Comunidade Autónoma de Galicia, según o disposto no artigo 27.23º do seu Estatuto de autonomía, en concordancia co artigo 148.1º.20 da Constitución española, ten competencia exclusiva en materia de asistencia social.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servicios sociais, pola que se ordenan e regulan os aspectos básicos dun sistema integrado de servicios sociais como servicio público da Comunidade Autónoma de Galicia.
A mencionada lei regula como servicios sociais de atención especializada, entre outros, os dirixidos á familia, infancia e xuventude, e recolle determinados programas e equipamentos entre os que figuran os centros de menores, encamiñados á consecución da normalización, personalización e integración socio familiar dos seus beneficiarios. Neste mesmo sentido, atribúeselle á Consellería de Familia e Promoción do Emprego, Muller e Xuventude a través da Lei 3/1997, do 9 de xuño, galega da familia, infancia e adolescencia, tódalas competencias relativas á creación de centros de atención a menores.
No desenvolvemento da lei, e co fin de garanti-la adecuada prestación dos servicios, controla-la calidade da atención e recoñece-los dereitos e deberes dos usuarios, aprobouse o Decreto 243/1995, do 28 de xullo, de autorización e acreditación de centros de servicios sociais. Esta disposición regula a obriga de obte-la a autorización administrativa previa para
a creación ou modificación dos equipamentos sociais, así como para o inicio ou cesamento das súas actividades, especificando os requisitos xerais que os mesmos deben cumprir.
Neste sentido, según o disposto no artigo 29 da Lei 4/1993, de servicios sociais e o artigo 6 do Decreto 243/1995, para a creación de centros de servicios sociais propios da Administración autonómica, será necesaria unha norma con rango de decreto, sendo precisa orde da consellería competente para o inicio das súas actividades.
De conformidade coa Lei 4/1993, a Lei 3/1997 e o Decreto 243/1995, por proposta da Consellería de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Artígo único.-Créase o centro de menores Montealegre II, que se situará no barrio de Montealegre, s/n en Ourense.
Disposición derradeira
Autorízase a conselleira de Familia e Promoción do Emprego, Muller e Xuventude a dicta-las disposicións necesarias para a posta en funcionamento do centro creado mediante o presente decreto.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
DECRETO 207/1999, do 15 de xullo, polo que se dispón que cese Diego Bernal Llorente como delegado provincial da Consellería de Sanidade e Servicios Sociais na Coruña.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 16/07/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Que cese Diego Bernal Llorente, por petición propia, como delegado provincial da Consellería de Sanidade e Servicios Sociais na Coruña, agradecéndolle os servicios prestados.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
DECRETO 208/1999, do 15 de xullo, polo que se nomea delegado provincial da Consellería de Sanidade e Servicios Sociais na Coruña a Manuel Barral Castro.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 16/07/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais
e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
Nomeo a Manuel Barral Castro delegado provincial da Consellería de Sanidade e Servicios Sociais na Coruña.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
CORECCIÓN de erros.-Orde do 24 de xuño de 1999 pola que se anuncian axudas económicas destinadas a subvenciona-la realización de estudios e proxectos por parte dos concellos para a constitución de mancomunidades de municipios e áreas metropolitanas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/07/1999

Advertido erro na devandita orde publicada no DOG nº 131, do 9 de xullo, cómpre face-las seguintes correccións:
Na páxina 8.944, columna 1ª, liña 2ª do parágrafo 3º, onde di: «... aplicación orzamentaria 02.13.123A.487.0 ...» debe dicir: «... aplicación orzamentaria 02.13.123A.461.0... ».
ORDE do 28 de xuño de 1999 pola que se resolve a cesión en propiedade de vehículos adecuadamente preparados ós concellos da Comunidade Autónoma galega que conten con servicios de policía local.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/07/1999

Por Orde do 4 de maio de 1999 (DOG nº 97, do 24 de maio de 1999), a Consellería de Xustiza, Interior e Relacións Laborais anunciou medidas de apoio á policía local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación polos servicios competentes da Dirección Xeral de Xustiza e Administración Local emitiuse o correspondente informe, e de conformidade co punto 5.2º da devandita orde
RESOLVO:
Primeiro.-Conceder con cargo á aplicación 13.02.624.0, programa 123.A, dos orzamentos xerais da Comunidade Autónoma de Galicia para 1999, a cesión en propiedade dun vehículo modelo Citröen Xsara 1.9 Diesel L.X. Break equipado para uso da policía local ós seguintes concellos: Agolada; Cangas; Cee; Fonsagrada, A; Guitiriz; Laxe; Maceda; Melide; Negreira; Neves, As; Porriño, O; Sanxenxo; Vimianzo; Xinzo de Limia.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 28 de xuño de 1999.
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 25 de xuño de 1999, da Dirección Xeral de Centros e Inspección Educativa, pola que se lle autoriza a ampliación dunha unidade do segundo ciclo de educación infantil ó centro privado concertado Nuestra Señora de la Esperanza de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/07/1999

Examinado o expediente incoado pola titularidade do centro privado concertado Nuestra Señora de la Esperanza de Vigo no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que o envía cos informes emitidos pola Inspección de Educación e pola Unidade Técnica.
Vistos a Lei orgánica 1/1990, do 3 de outubro, de Ordenación Xeral do Sistema Educativo (BOE do 4), o Real decreto 1004/1991, do 14 de xuño (BOE do 26), a disposición derradeira primeira do Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación primaria.
Esta dirección xeral,
RESOLVE:
Autorizarlle ampliación dunha unidade do segundo ciclo de educación infantil ó centro privado que se relaciona no anexo desta resolución, facendo constar que, para a posta en funcionamento dela, a titulación do profesorado deberá axustarse ó establecido no Real decreto 1004/1991.
Santiago de Compostela, 25 de xuño de 1999.
Severino Somoza Gómez
Director xeral de Centros e Inspección Educativa
ANEXO
Provincia de Pontevedra
Concello: Vigo.
Localidade: Vigo.
Enderezo: Cambeses, 18.
Denominación: Nuestra Señora de la Esperanza.
Titular: Purificación Prieto Muíños.
Nivel: educación infantil-2º ciclo.
Unidades de que constaba: 2.
Unidades novas autorizadas: 1.
Composición resultante:
Centro de educación infantil: 3 unidades.
Centro de educación primaria: 6 unidades.
Centro de educación secundaria: 4 unidades de educación secundaria obrigatoria.
Centro de educación especial: 1 unidade (psíquicos).
ORDE do 15 de xullo de 1999 pola que se designa o presidente da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 22/07/1999

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da autoridade portuaria será designado e separado polo órgano competente da Comunidade Autónoma.
Para dar cumprimento ó disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou con data do 5 de marzo de 1998, faculta-lo conselleiro de Política Territorial, Obras Públicas e Vivenda para a designación e separación do presidente da Autoridade Portuaria de Vigo.
En consecuencia,
DISPOÑO:
Artigo único.-Designar a Julio Pedrosa Vicente presidente da Autoridade Portuaria de Vigo.
Santiago de Compostela, 15 de xullo de 1999.
José Cuíña Crespo
Conselleiro de Política Territorial, Obras Públicas
e Vivenda
ORDE do 15 de xullo de 1999 pola que se dispón o cesamento do presidente da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 22/07/1999

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da autoridade portuaria será designado e separado polo órgano competente da Comunidade Autónoma.
Para dar cumprimento ó disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou, con data do 5 de marzo de 1998, faculta-lo conselleiro de Política Territorial, Obras Públicas e Vivenda para a designación e separación do presidente da Autoridade Portuaria de Vigo.
En consecuencia,
DISPOÑO:
Artigo único.-O cesamento de Juan Corral Pérez como presidente da Autoridade Portuaria de Vigo, agradecéndolle-los servicios prestados.
Santiago de Compostela, 15 de xullo de 1999.
José Cuíña Crespo
Conselleiro de Política Territorial, Obras Públicas
e Vivenda
DECRETO 215/1999, do 15 de xullo, polo que se amplía o prazo de presentación de solicitudes establecido polo Decreto 118/1999, do 23 de abril, de cooperación coas entidades locais para 1999.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/07/1999

O Decreto 118/1999, do 23 de abril, publicado no Diario Oficial de Galicia, do 6 de maio, establece no seu artigo 11 un prazo de presentación de solicitudes de dous meses, contados a partir da data
de publicación do citado decreto, o que determinou a finalización dese prazo o día 7 de xullo de 1999.
Neste período de tempo, o pasado 13 de xuño celebráronse as eleccións municipais e ó Parlamento Europeo, o que supuxo un incremento considerable da actividade de moitas entidades locais.
Esta circunstancia especial determinou que un número notable delas nun puideran aproba-los proxectos correspondentes para a presentación das solicitudes do Fondo de Cooperación Local para 1999.
En virtude do exposto, oída a Comisión Galega de Cooperación Local, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Artigo único.-O prazo de dous meses sinalado no artigo 11 do Decreto 118/1999, do 23 de abril, queda ampliado ata o día 17 de agosto de 1999.
Disposición transitoria
A ampliación do prazo de presentación de solicitudes prevista neste decreto non afectará ás presentadas no prazo establecido inicialmente, as cales continuarán coa súa correspondente tramitación.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 23 de xuño de 1999 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 14/07/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 23 de xuño de 1999.
José María Hernández Cochón
Conselleiro de Sanidade e Servicios Sociais
ANEXO I
De Re Phrenopática e outros artigos: 2.699 pesetas (16,22 euros).
Memoria 1998, Servicio Galego de Saúde: 4.000 pesetas (24,04 euros).
Normativa de Policía Sanitaria Mortuoria: 320 pesetas (1.92 euros).
Guía de Procedementos de Prevención e Control de Enfermidades Transmisibles no Medio Hospitalario: Tomo I: 8.600 pesetas (51,29 euros).
DECRETO 214/1999, do 15 de xullo, polo que se dispón o cesamento e o nomeamento de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 23/07/1999

De conformidade co disposto no artigo 5 da Lei 3/1986, do 18 de decembro, de consellos escolares de Galicia, e no artigo 7 e concordantes, do Decreto 44/1988, do 11 de febreiro, polo que se desenvolve
esta lei, e unha vez designados polos organismos representativos dos sectores con incidencia no ámbito educativo, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Artigo 1º
Que cesen como membros do Consello Escolar de Galicia as seguintes persoas:
1. En representación de personalidades de recoñecido prestixio no campo da educación, propostos polo conselleiro de Educación e Ordenación Universitaria:
José Gónzalez Ordás.
2. En representación de titulares de centros privados, designados polas organizacións empresariais correspondentes en proporción á súa representatividade:
Marcelino Fuentes Ramos.
3. En representación do Consello da Xuventude de Galicia:
Carlos Castiñeiras Rois.
4. En representación das organizacións empresariais que de acordo coa lexislación vixente teñan a consideración de máis representativas:
José Antonio Moar Armas.
Artigo 2º
Noméanse membros do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, as seguintes persoas:
1. En representación de personalidades de recoñecido prestixio no campo da educación, propostos polo conselleiro de Educación e Ordenación Universitaria:
Gregorio de Frutos Sanz.
2. En representación de titulares de centros privados, designados polas organizacións empresariais correspondentes en proporción á súa representatividade:
José Antonio Moar Armas.
3. En representación do Consello da Xuventude de Galicia:
Francisco Vilariño Taboada.
4. En representación das organizacións empresariais que de acordo coa lexislación vixente teñan a consideración de máis representativas:
Carmen Borrego Fernández.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
RESOLUCIÓN do 16 de xullo de 1999 pola que se ordena a publicación do acordo do Consello da Xunta de Galicia, do 15 de xullo de 1999, polo que se modifica a relación de postos de traballo da Consellería de Cultura, Comunicación Social e Turismo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/07/1999

O Decreto 270/1997, do 18 de setembro, publicado no DOG nº 191, do 3 de outubro de 1997, polo que se crea a Escola de Altos Estudios Musicais, configura entre os órganos rectores da escola ó xefe de estudios.
O Consello Rector do Instituto Galego das Artes Escénicas e Musicais (IGAEM), na súa xuntanza do 17 de marzo de 1998, acordou modifica-la súa relación de postos de traballo.
Todo isto fai necesario modifica-la vixente relación de postos de traballo da Consellería de Cultura, Comunicación Social e Turismo.
Por todo isto, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do día quince de xullo de mil novecentos noventa e nove, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Cultura, Comunicación Social e Turismo, nos termos que se sinalan no anexo a este acordo.
Segundo.-Ordena-la publicación de dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia, na súa reunión do quince de xullo de mil novecentos noventa e nove, relativo á modificación da relación de postos de traballo da Consellería de Cultura, Comunicación Social e Turismo,
coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de xullo de 1999.
Jaime Pita Varela
Conselleiro da Presidencia e Administración
Pública
ANEXO
Consellería de Cultura, Comunicación Social
e Turismo
Na relación de postos de traballo da Consellería de Cultura, Comunicación Social e Turismo publicada no DOG nº 252, do 27 de decembro de 1996, na páxina 11.869, no centro de destino «INSTITUTO GALEGO DAS ARTES ESCÉNICAS E MUSICAIS», realízanse as seguintes modificacións:
Persoal laboral
Supresións:
«CU.A01.00.000.15770.005.-DIRECTOR XOVE ORQUESTRA GALEGA».
«CU.A01.00.000.15770.009.-SUBDIRECTOR BALLET».
Creacións:
Código do posto: «CU.A01.00.000.15770.004».
Denominación: «XEFE ESTUDIOS DA ESCOLA DE ALTOS ESTUDIOS MUSICAIS».
Vacante: «SI».
Observacións: «CONTRATO ALTA DIRECCIÓN».
Código do posto: «CU.A01.00.000.15770.023».
Denominación: «XEFE SERVICIO ADMINISTRATIVO».
Vacante: «SI».
Forma provisión: «C».
Grupo: «II».
Categoría: «1».
Titulación académica: «3802».
Formación específica: «829-830».
Código do posto: «CU.A01.00.000.15770.083».
Denominación: «TREMOEIRO».
Vacante: «SI».
Forma provisión: «C».
Grupo: «IV».
Categoría: «25».
Formación específica: «827».
Complemento de convenio: «196.914».